La carretera entre Sagunt i Canet estarà oberta sols per als treballs agrícoles mentre duren les obres
16 de gener 2019

![Imagen 1](/media/s2og1qgt/68_mac_enric_arino.jpg)

 El president del Consell Agrari, Enric Ariño, ha anunciat que mentre duren les obres la carretera Sagunt-Canet estarà oberta només per als vehicles que vagen als horts.

  

Ariño ha declarat que “**la solució que hem trobat és la de tancar un dels accessos, el de Canet a Sagunt**”. D'esta forma, els vehicles agrícoles accediran i eixiran pel sentit Sagunt-Canet i l'accés des de Canet estarà tancat. Estos vehicles “**hauran d'eixir pel mateix lloc que han entrat, garantint, d'esta forma, l'accés als horts als propietaris i comerços que vulguen treballar en la zona**”, puntualitza el president. El regidor ha informat que està previst que les obres finalitzen a l'agost.

  

La carretera Sagunt-Canet, tal com es va anunciar, s'anava a tallar des de l'accés Sagunt fins a Canet. “**Quedàrem amb l'empresa adjudicatària de les obres que ens notificarien el tancament en el moment en el qual realitzaren la intervenció, però el dilluns per sorpresa van tallar tots els accessos**”, ha explicat Ariño.

  

El president ha informat que ja han parlat amb els responsables de l'empresa i “**hem trobat una solució perquè esta carretera no solament fa la funció d'anar de Sagunt a Canet o a les platges sinó que dóna accés a moltíssimes propietats de caràcter agrícola, la qual cosa pot afectar-los perquè ara estem en plena campanya de recollida**”.

​  

​

*   [](http://www.facebook.com/sharer.php?u=https://aytosagunto.es/va/actualitat/la-carretera-entre-sagunt-i-canet-estara-oberta-sols-per-als-treballs-agricoles-mentre-duren-les-obres/ "Facebook")
*   [](http://twitter.com/share?url=https://aytosagunto.es/va/actualitat/la-carretera-entre-sagunt-i-canet-estara-oberta-sols-per-als-treballs-agricoles-mentre-duren-les-obres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-carretera-entre-sagunt-i-canet-estara-oberta-sols-per-als-treballs-agricoles-mentre-duren-les-obres/ "Linked In")
*   [](mailto:?body=https://aytosagunto.es/va/actualitat/la-carretera-entre-sagunt-i-canet-estara-oberta-sols-per-als-treballs-agricoles-mentre-duren-les-obres/)